
ΔΙΑΤΑΓΜΑΤΑ 


Έγκριση του Ειδικού Σχεδίου Χωρικής Ανάπτυξης του 
δημοσίου ακινήτου με την ονομασία “Ξενία Σκιάθου” 
στη θέση Κουκουναριές του Δήμου Σκιάθου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 10,11 και 12 παρ. 1, 2 και 3 
καθώς και του άρθρου 16 του Ν. 3986/2011 «Επείγοντα 
Μέτρα Εφαρμογής Μεσοπρόθεσμου Πλαισίου Δημο¬ 
σιονομικής Στρατηγικής 2012-2015» (Α' 152), όπως τα 
πιο πάνω άρθρα τροποποιήθηκαν με το άρθρο τρίτο 
του Ν. 4092/2012 «Κύρωση της από 6 Σεπτεμβρίου 2012 
Πράξης Νομοθετικού Περιεχομένου «Τροποποίηση του 
τελευταίου εδαφίου της παραγράφου 1 του άρθρου 
3 του Ν. 3986/2011 «Επείγοντα Μέτρα Εφαρμογής Με¬ 
σοπρόθεσμου Πλαισίου Δημοσιονομικής Στρατηγικής 
2012 - 2015» (Α' 152), όπως ισχύει» (Α' 174), της από 7 
Σεπτεμβρίου 2012 Πράξης Νομοθετικού Περιεχομένου 
«Κατάργηση ελάχιστου ποσοστού Ελληνικού Δημο¬ 
σίου σε ΕΛΠΕ, ΔΕΗ, ΟΠΑΠ, ΟΔΙΕ, ΕΥΔΑΠ, ΕΥΑΘ, ΕΛΤΑ, 
Οργανισμό Λιμένος Πειραιώς, Θεσσαλονίκης, Αλεξαν¬ 
δρούπολης, Βόλου, Ελευσίνας, Ηγουμενίτσας, Ηρακλεί¬ 
ου, Καβάλας, Κέρκυρας, Λαυρίου, Πατρών και Ραφήνας, 
καθώς και κατάργηση του άρθρου 11 του Ν. 3631/2008 
(Α' 6), (Α' 175)» και άλλες διατάξεις» (Α' 220) και το άρ¬ 
θρο 39 του Ν. 4179/2013 «Απλούστευση διαδικασιών για 
την ενίσχυση της επιχειρηματικότητας στον τουρισμό, 
αναδιάρθρωση του Ελληνικού Οργανισμού Τουρισμού 
και λοιπές διατάξεις». 

2. Τις διατάξεις του Ν. 3028/2002 «Για την προστασία 
των αρχαιοτήτων και εν γένει της Πολιτιστικής Κληρο¬ 
νομιάς» (Α' 153). 

3. Τις διατάξεις των άρθρων 1 και 5 του Ν. 4179/2013 
«Απλούστευση διαδικασιών για την ενίσχυση της επι¬ 
χειρηματικότητας στον τουρισμό, αναδιάρθρωση του 
Ελληνικού Οργανισμού Τουρισμού και λοιπές διατάξεις» 
(Α' 175). 

4. Τις διατάξεις του άρθρου 20 του Ν. 3965/2011 «Ανα¬ 
μόρφωση πλαισίου λειτουργίας Ταμείου Παρακαταθη¬ 
κών και Δανείων, Οργανισμού Διαχείρισης Δημοσίου 
Χρέους, Δημοσίων Επιχειρήσεων, σύσταση Γενικής 
Γραμματείας Δημόσιας Περιουσίας και άλλες διατά¬ 


ξεις» (Α' 113), όπως συμπληρώθηκαν με το άρθρο τρίτο 
παρ. 24 του Ν. 4092/2012 (Α' 220). 

5. Τις διατάξεις του άρθρου 90 Κώδικα Νομοθεσίας 
για την Κυβέρνηση και τα Κυβερνητικά όργανα που κυ¬ 
ρώθηκε με το άρθρο πρώτο του Π.δ/τος 63/2005 (Α' 98). 

6. Τ ις διατάξεις του Π.δ. 185/2009 «Ανασύσταση του 
Υπουργείου Οικονομικών, συγχώνευση του Υπουργείου 
Οικονομίας και Οικονομικών με τα Υπουργεία Ανάπτυξης 
και Εμπορικής Ναυτιλίας, Αιγαίου και Νησιωτικής Πολι¬ 
τικής και μετονομασία του σε "Υπουργείο Οικονομίας, 
Ανταγωνιστικότητας και Ναυτιλίας", μετατροπή του 
Υπουργείου Μακεδονίας -Θράκης σε Γ ενική Γ ραμματεία 
Μακεδονίας - Θράκης και υπαγωγή στο Υπουργείο Εσω¬ 
τερικών της Γ ενικής Γ ραμματείας Μακεδονίας - Θράκης 
και της Γενικής Γραμματείας Αιγαίου και Νησιωτικής 
Πολιτικής» (Α' 213). 

7. Τις διατάξεις του Π.δ. 189/2009 «Καθορισμός και 
ανακατανομή αρμοδιοτήτων των Υπουργείων» (Α' 221), 
όπως τροποποιήθηκαν με το Π.δ. 24/2010 (Α' 56). 

8. Τις διατάξεις του Π.δ. 118/2013 «Τροποποίηση του 
Π.δ. 85/2012 (Α' 141) “ Ίδρυση Υπουργείου Υποδομών, 
Μεταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και θρησκευμάτων 
αντιστοίχως”» (Α 152). 

9. Το Π.δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (ΦΕΚ Α'153), το Π.δ. 46/2014 «Διορισμός 
Αναπληρωτών Υπουργών» (Α' 79) και το Π.δ. 89/2014 
«Διορισμός Υπουργών, Αναπληρωτών Υπουργών και 
Υφυπουργών» (Α' 134). 

10. Την υπ’ αριθ. Δ6Α110450ΕΞ2011/21.7.2011 (Β' 1670) κοι¬ 
νή απόφαση των Υπουργών Διοικητικής Μεταρρύθμισης 
και Ηλεκτρονικής Διακυβέρνησης και Οικονομικών περί 
έναρξης λειτουργίας της Γ ενικής Γ ραμματείας Δημόσιας 
Περιουσίας. 

11. Την υπ’ αριθ. Υ521/30.10.2014 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Νικολάου Ταγαρά» (Β' 2971). 

12. Την υπ’ αριθ. 231/02.04.2013 απόφαση της Διυπουρ¬ 
γικής Επιτροπής Αναδιαρθρώσεων και Αποκρατικοποιή- 







2 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


σεων «Μεταφορά στην ανώνυμη εταιρεία με την επω¬ 
νυμία Ταμείο Αξιοποίησης Ιδιωτικής Περιουσίας του 
Δημοσίου’ περιουσιακών στοιχείων του Δημοσίου κατά 
τις διατάξεις του Ν. 3986/2011 (Α' 152), τροποποίηση της 
υπ’ αριθ. 202/21.02.2012 (Β'656) απόφασής της και τρο¬ 
ποποίηση της υπ’ αριθ. 224/5.11.2012 (Β'3006) απόφασής 
της» (Β' 754/02.04.2013). 

13. Τις διατάξεις της υπ’ αριθ. 107017/28.08.2006 κοινής 
αποφάσεως των Υπουργών Οικονομίας και Οικονομικών, 
Περιβάλλοντος Χωροταξίας και Δημοσίων Έργων και 
του Υφυπουργού Εσωτερικών, Δημόσιας Διοίκησης και 
Αποκέντρωσης «Εκτίμηση των περιβαλλοντικών επι¬ 
πτώσεων ορισμένων σχεδίων και προγραμμάτων, σε 
συμμόρφωση με τις διατάξεις της οδηγίας 2001/42/ΕΚ 
«σχετικά με την εκτίμηση των περιβαλλοντικών επι¬ 
πτώσεων ορισμένων σχεδίων και προγραμμάτων» του 
Ευρωπαϊκού Κοινοβουλίου και του Συμβουλίου της 27ης 
Ιουνίου 2001» (Β' 1225). 

14. Το από 13.06/20.07.1977 Π.δ. «Περί κηρύξεως δασι¬ 
κών εκτάσεων Νήσου Σκιάθου ως Αισθητικού Δάσους» 
(248 Δ'). 

15. Τις υπ’ αριθ. 990/11.12.2003 και 959/30-07-2007 Πρά¬ 
ξεις Χαρακτηρισμού του Δασάρχη Σκοπέλου. 

16. Την υπ’ αριθ. 1036/13.09.2005 βεβαίωση τελεσιδικίας 
του Δασάρχη Σκοπέλου. 

17. Την υπ’ αριθ. 5/2006 απόφαση της Α/βάθμιας Επι¬ 
τροπής Επιλύσεως Δασικών Αμφισβητήσεων Ν. Μαγνη¬ 
σίας, όπως αυτή επικυρώθηκε με την υπ’ αριθ. 25/2007 
απόφαση της Δευτεροβάθμιας Επιτροπής Επιλύσεως 
Δασικών Αμφισβητήσεων του άρθρου 10 παρ. 3 του 
Ν. 998/1979 του Εφετείου Λαρίσης. 

18. Την υπ’ αριθ. 1904/10.07.2001 απόφαση του Διευ¬ 
θυντή Δασών Μαγνησίας «Ιδρυση μονίμου καταφυγίου 
άγριας ζωής στην περιοχή Κουκουναριές’, Δήμου Σκιά¬ 
θου, Ν. Μαγνησίας» (Β'994/31.07.2001). 

19. Την υπ’ αριθ. 2232/13.3.2007 απόφαση του Γενικού 
Γραμματέα Περιφέρειας Θεσσαλίας «Καθορισμός και 
επανακαθορισμός των ορίων του αιγιαλού και δημιουρ¬ 
γία ζώνης παραλίας θέση «Ξενία Κουκουναριών» Δήμου 
Σκιάθου Ν. Μαγνησίας» (Δ' 134/4.4.2007). 

20. Την υπ’ αριθ. ΥΠΠΟΤ/ΔΝΣΑΚ/74544/1391/18.10.2011 
απόφαση του Υπουργού Πολιτισμού και Τουρισμού 
«Χαρακτηρισμός ως μνημείου του ’Ξενία Σκιάθου’ που 
βρίσκεται στην περιοχή του όρμου των Κουκουναριών 
του Δήμου Σκιάθου (Ν. Μαγνησίας) στην Περιφερεια¬ 
κή Ενότητα Σποράδων της Περιφέρειας Θεσσαλίας, 
φερόμενης ιδιοκτησίας “Ελληνικά Τουριστικά Ακίνητα 
Α.Ε.’»(ΑΑΠ 301/7.11.2011). 

21. Το υπ’ αριθ. ΥΠΠΟΑ/ΓΔΑΜΤΕ/ΔΙΝΕΣΑΚ/42593/5253/ 
250/21.02.2014 έγγραφο της Διεύθυνσης Νεώτερης και 
Σύγχρονης Αρχιτεκτονικής Κληρονομιάς του Υπουργεί¬ 
ου Πολιτισμού και Αθλητισμού. 

22. Την υπ’ αριθ. 9024/11.7.2013 αίτηση του Ταμείου 
Αξιοποίησης Ιδιωτικής Περιουσίας του Δημοσίου 
(Τ.Α.Ι.ΠΕ.Δ. Α.Ε.) προς τη Γενική Γραμματεία Δημόσιας 
Περιουσίας του Υπουργείου Οικονομικών (αρ. πρωτ. 
ΓΓΔΠ2315/11-7-2013) για την έγκριση του Ειδικού Σχεδίου 
Χωρικής Ανάπτυξης του Δημοσίου Ακινήτου (ΕΣΧΑΔΑ) 
«Ξενία Σκιάθου» και τις συνυποβληθείσες με αυτήν μελέ¬ 
τες της παραγράφου 2 του άρθρου 12 του Ν. 3986/2011, 
όπως ισχύει. 

23. Το υπ’ αριθ. ΥΠΠΟΑ/ΓΔΑΠΚ/ΔΙΠΚΑ/ΤΑΧ/Φ13/11114/ 
6723/676/235/15.01.2014 έγγραφο της Γενικής Γραμμα- 


τέως του Υπουργείου Πολιτισμού και Αθλητισμού περί 
εγκρίσεως της Στρατηγικής Μελέτης Περιβαλλοντικών 
Επιπτώσεων του Ειδικού Σχεδίου Χωρικής Ανάπτυξης 
του δημοσίου ακινήτου «Ξενία Σκιάθου». 

24. Την υπ’ αριθ. 170951/20.2.2014 εισήγηση της Ειδικής 
Υπηρεσίας Περιβάλλοντος του Υπουργείου Περιβάλλο¬ 
ντος, Ενέργειας και Κλιματικής Αλλαγής περί εγκρίσεως 
της Στρατηγικής Μελέτης Περιβαλλοντικών Επιπτώσεων 
(ΣΜΠΕ) του Ειδικού Σχεδίου Χωρικής Ανάπτυξης του 
δημοσίου ακινήτου «Ξενία Σκιάθου», η οποία δημοσιο¬ 
ποιήθηκε κατά το άρθρο 7 της κοινής υπουργικής από¬ 
φασης 107017/2006 (Β' 1225) σε συνδυασμό με το άρθρο 
12 παρ. 3 του Ν. 3986/2011. 

25. Την σύμφωνα με τις διατάξεις των άρθρων 12 παρ. 3 
και 16 παρ. 2β του Ν. 3986/2011 εισήγηση του Κεντρικού 
Συμβουλίου Διοίκησης για την Αξιοποίηση της Δημό¬ 
σιας Περιουσίας, όπως διατυπώθηκε στο από 21.2.2014 
πρακτικό αυτού. 

26. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

27. Τις υπ’ αριθ. 263/2014 και 311/2014 γνωμοδοτήσεις 
του Συμβουλίου της Επικράτειας, μετά από πρόταση 
των Υπουργών Οικονομικών, Περιβάλλοντος, Ενέργειας 
και Κλιματικής Αλλαγής και Πολιτισμού και Αθλητισμού, 
αποφασίζουμε: 

Άρθρο 1 

Ειδικό Σχέδιο Χωρικής Ανάπτυξης του Δημοσίου 
Ακινήτου «Ξενία Σκιάθου» στη θέση Κουκουναριές 
του Δήμου Σκιάθου 

Εγκρίνεται το Ειδικό Σχέδιο Χωρικής Ανάπτυξης του 
Δημοσίου Ακινήτου (ΕΣΧΑΔΑ) «Ξενία Σκιάθου», συνο¬ 
λικής επιφάνειας 65.977 τ.μ., που βρίσκεται στη θέση 
Κουκουναριές του Δήμου Σκιάθου της Περιφερειακής 
Ενότητας Σποράδων της Περιφέρειας Θεσσαλίας, όπως 
το ακίνητο αυτό αποτυπώνεται στον σχετικό πρωτότυ¬ 
πο χάρτη σε κλίμακα 1:5.000 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμο¬ 
γών του Υπουργείου Περιβάλλοντος, Ενέργειας και Κλι¬ 
ματικής Αλλαγής με την από 03-04-2014 πράξη του και 
του οποίου αντίτυπο σε φωτοσμίκρυνση δημοσιεύεται 
με το παρόν διάταγμα. 

Άρθρο 2 

Χωρικός προορισμός ακινήτου και χρήσεις γης 
και όροι δόμησης 

1. Ως βασικός χωρικός προορισμός του πιο πάνω 
ακινήτου ορίζεται η χρήση «Παραθεριστικό-Τουριστικό 
Χωριό» της περιπτώσεως 4Α της παραγράφου Β του 
άρθρου 11 του Ν. 3986/2011, όπως η περίπτωση αυτή 
προστέθηκε με την παράγραφο 4δ του άρθρου τρίτου 
του Ν. 4092/2012. 

2. Στο πιο πάνω ακίνητο καθορίζονται χρήσεις γης και 
όροι και περιορισμοί δόμησης κατά ζώνες I και II, όπως 
αυτές απεικονίζονται στο διάγραμμα κλίμακας 1: 5.000 
που εγκρίνεται με το προηγούμενο άρθρο, ως εξής: 

α. Ζώνη I: Περιοχή παραθεριστικού - τουριστικού χω¬ 
ριού: 

αα) Στη ζώνη αυτή, συνολικής επιφάνειας 30.700 τ.μ., 
επιτρέπονται οι χρήσεις της περιπτώσεως 4Α της παρα¬ 
γράφου Β του άρθρου 11 του Ν. 3986/2011, πλην των ακό¬ 
λουθων χρήσεων: τουριστικοί λιμένες του Ν. 2160/1993 



ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


3 


(μαρίνες, αγκυροβόλια, καταφύγια τουριστικών σκαφών), 
περίθαλψη και εγκαταστάσεις γκολφ. 

αβ) Μέγιστος επιτρεπόμενος συντελεστής δόμησης: 
0,15 στο σύνολο της εκτάσεως της πιο πάνω ζώνης. 

αγ) Μέγιστη επιτρεπόμενη κάλυψη: 30% στο σύνολο 
της εκτάσεως της πιο πάνω ζώνης. 

αδ) Οι κοινόχρηστοι και κοινωφελείς χώροι που θα 
δημιουργηθούν μετά την πολεοδόμηση του παραθερι- 
στικού-τουριστικού χωριού πρέπει να ανέρχονται σε 
50% τουλάχιστον της προς πολεοδόμηση έκτασης. Στο 
δίκτυο των κοινοχρήστων χώρων του παραθεριστικού- 
τουριστικού χωριού εντάσσεται κατά προτεραιότητα 
τμήμα της παρούσας ζώνης, επιφάνειας 6.100 τ.μ. περί¬ 
που, που εμπίπτει εντός των ορίων της περιοχής του 
δικτύου ΝαΙυΓδ 2000 (ΘΒ 1430003) και το οποίο παρα¬ 
μένει πάντως αδόμητο. 

αε) Επιτρέπεται η επισκευή και ανακαίνιση του διατη¬ 
ρητέου ξενοδοχείου Ξενία, επιφάνειας 2.542,91 τ.μ., υπό 
τους όρους των άρθρων 10 και 40 παρ. 2 του Ν. 3028/ 
2002, όπως ισχύουν, χωρίς αλλοίωση της μορφής του 
ή άλλων στοιχείων, ιδίως αρχιτεκτονικών, η ιδιαίτερη 
σημασία των οποίων οδήγησε στον χαρακτηρισμό του 
ως μνημείου. 

αστ) Επιτρέπεται, επίσης, υπό τους όρους του άρθρου 
14Α του Ν. 3986/2011 όπως αυτό προστέθηκε με την 
παράγραφο 8 του άρθρου τρίτου του Ν. 4092/2012, η 
επισκευή και αναβάθμιση της υφιστάμενης λιμενικής 
εγκατάστασης του Ξενία Σκιάθου και η απόδοσή της 
σε χρήση για την εξυπηρέτηση του παραθεριστικού- 
τουριστικού χωριού. 

β. Ζώνη II: Περιοχή προστασίας και ανάδειξης του 
περιβάλλοντος και του φυσικού τοπίου: 

βα) Η ζώνη αυτή, επιφάνειας 35.277 τ.μ., αποτελείται 
από τις δασικού χαρακτήρα εκτάσεις που περιλαμβά¬ 
νονται στο ακίνητο. Στις πιο πάνω εκτάσεις διατηρείται 
ο δασικός χαρακτήρας και το φυσικό ανάγλυφο και 
απαγορεύεται κάθε δόμηση. 

ββ) Στην πιο πάνω περιοχή επιτρέπεται, κατά τους 
ορισμούς της δασικής νομοθεσίας, η διαμόρφωση δια¬ 
δρομών περιπάτου και η τοποθέτηση υπαίθριων καθι¬ 
στικών, καθώς και η, χάριν προστασίας και ασφαλείας 
του οικείου οικοσυστήματος και του παρακείμενου 
παραθεριστικού-τουριστικού χωριού, εκτέλεση έργων 
αντιπυρικής προστασίας κατόπιν συνολικής μελέτης 
πυροπροστασίας. 

Άρθρο 3 

Κατευθύνσεις και μέτρα για την προστασία 
του περιβάλλοντος και σύστημα περιβαλλοντικής 
παρακολούθησης 

1. Εγκρίνεται η Στρατηγική Μελέτη Περιβαλλοντικών 
Επιπτώσεων (ΣΜΠΕ) του Ειδικού Σχεδίου Χωρικής Ανά¬ 
πτυξης του Δημοσίου Ακινήτου «Ξενία Σκιάθου», με τους 
ακόλουθους όρους, περιορισμούς και κατευθύνσεις για 
την προστασία και διαχείριση του περιβάλλοντος που 
επιβάλλεται να τηρούνται κατά την εξειδίκευση και υλο¬ 
ποίηση του σχεδίου, με μέριμνα της αρχής σχεδιασμού, 
καθώς και του συνόλου των φυσικών και νομικών προ¬ 
σώπων που συμμετέχουν στην υλοποίηση του σχεδίου: 

α. Η πολεοδομική μελέτη που θα καταρτιστεί κατά την 
παράγραφο 7α του άρθρου 12 του Ν. 3986/2011,πρέπει 
να λάβει μέριμνα για: 


αα. Την ισόρροπη και λειτουργικά αποδοτικότερη κα¬ 
τανομή των ελεύθερων και κοινόχρηστων χώρων, ώστε, 
αφενός, να διατηρείται η ευρωστία των φυσικών λει¬ 
τουργιών και των υπηρεσιών του οικοσυστήματος της 
έκτασης (συνοχή πράσινων χώρων, κατείσδυση νερού, 
κυκλοφορία αέρα κ.ά.) και, αφετέρου, να συνδυάζονται 
κατά τον καλύτερο δυνατό τρόπο, από την άποψη του 
μεγέθους, της διαμόρφωσης και της οικολογικής και 
πολεοδομικής λειτουργικότητας, οι ελεύθεροι χώροι 
που θα δημιουργηθούν στην υπό πολεοδόμηση περιο¬ 
χή, στους οποίους θα συμπεριληφθεί και το τμήμα του 
ακινήτου που εμπίπτει εντός των ορίων της περιοχής 
του δικτύου ΝαίυΓα 2000 (ΘΒ 1430003), και οι ελεύθερες 
ζώνες που προβλέπονται, κατά την οικεία ΣΜΠΕ, γύρω 
από σημαντικά στοιχεία του περιβάλλοντος, όπως οι 
δασικές εκτάσεις, το καταφύγιο άγριας ζωής και η ζώνη 
αιγιαλού και παραλίας. 

αβ. Τη χωροθέτηση των ειδικών χρήσεων και εγκα¬ 
ταστάσεων που καθορίζονται στο άρθρο 2, με τρόπο 
που να διασφαλίζει την ένταξη των σχετικών έργων 
στο περιβάλλον, τον περιορισμό μορφολογικών αλλοι¬ 
ώσεων, τη λειτουργική διασύνδεση υποδομών, δικτύων, 
οικιστικών συνόλων και ελεύθερων και κοινόχρηστων 
χώρων, καθώς και την ελεύθερη πρόσβαση του κοινού 
στην παραλία και τον αιγιαλό. 

β. Για την προστασία των δασικών εκτάσεων στη Ζώνη 
II λαμβάνονται κατάλληλα προληπτικά μέτρα ιδίως σε 
ό,τι αφορά την πυροπροστασία και τον έλεγχο της πρό¬ 
σβασης, ενώ παράλληλα διατηρείται και βελτιώνεται 
η υπάρχουσα οδός η οποία καταλήγει στο κτίριο του 
ξενοδοχείου Ξενία. Εφόσον, για την πληρέστερη προ¬ 
στασία των πιο πάνω δασικών εκτάσεων, καταστεί ανα¬ 
γκαία η μερική ή και συνολική κατάργηση της πιο πάνω 
οδού, αυτή αναπληρώνεται με νέα διάνοιξη οδού, κατά 
προτεραιότητα στο μη δασικό τμήμα του ακινήτου, με 
τα ελάχιστα απαραίτητα γεωμετρικά χαρακτηριστικά. 

γ. Κατά τον σχεδίασμά και την υλοποίηση των κτι- 
ριακών έργων λαμβάνεται ειδική μέριμνα, ιδίως μέσω 
συστημάτων ανάπτυξης «πράσινων κτιρίων» όπου αυτό 
είναι εφικτό, για: 

γα. Την εξοικονόμηση ενέργειας, τόσο σε παθητικό 
επίπεδο (βιοκλιματικός σχεδιασμός, μονώσεις, ψυχρά 
υλικά, σκιάσεις κ.ά.) όσο και σε ενεργητικό επίπεδο (εξο¬ 
πλισμός υψηλής απόδοσης, «έξυπνο» σύστημα ενεργεια¬ 
κής διαχείρισης στα μεγάλα κτίρια, δυνατότητα χρήσης 
φυσικού αέρα στα συστήματα κλιματισμού, λαμπτήρες 
εξοικονόμησης κ.ά.). 

γβ. Την ορθολογική χρήση του νερού, με την εφαρμο¬ 
γή μεθόδων αποτελεσματικής άρδευσης και αξιοποίη¬ 
σης όμβριων υδάτων. 

γγ. Τη διαχείριση των αποβλήτων από εκσκαφές, κα¬ 
τασκευές και κατεδαφίσεις κατά τους ορισμούς της 
σχετικής νομοθεσίας, με ταυτόχρονη πρόνοια για τη 
μέγιστη δυνατή επαναξιοποίησή τους. 

δ. Στα τμήματα του ακινήτου που παραμένουν αδό- 
μητα εφαρμόζεται σχέδιο διαχείρισης με στόχο τη δι¬ 
ατήρηση της ευρωστίας των φυσικών οικοσυστημάτων, 
την αντιπυρική προστασία, καθώς και την ανασύσταση 
ή εμπλουτισμό του φυσικού περιβάλλοντος, όπου αυτό 
έχει υποβαθμιστεί. 

ε. Κατά την αδειοδοτική ωρίμανση και την εκτέλεση 
των εργασιών κατασκευής, λαμβάνονται υπόψη οι υπό 
στοιχεία 1 έως και 6 όροι που αναφέρονται στο υπ’ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


αριθ. ΥΠΠΟΑ/ΓΔΑΠΚ/ΔΙΠΚΑ/ΤΑΧ/Φ13/11114/6723/676/235/ 
15.01.2014 έγγραφο της Γενικής Γραμματέως του Υπουρ¬ 
γείου Πολιτισμού και Αθλητισμού και οι οποίοι αφορούν 
στην προστασία του διατηρητέου ξενοδοχείου «Ξενία» 
και στον προληπτικό έλεγχο των πόσης φύσεως εκ- 
σκαφικών εργασιών. 

στ. Η διαχείριση των στερεών αποβλήτων από τη λει¬ 
τουργία του τουριστικού - παραθεριστικού χωριού πρέπει: 

στα. Όσον αφορά τα απόβλητα αστικού τύπου, να 
ενσωματώσει προβλέψεις για διαχωρισμό στην πηγή 
και κατάλληλες μεθόδους χωριστής συλλογής και διά¬ 
θεσης, ώστε να προωθηθεί στον μέγιστο εφικτό βαθμό 
η ανακύκλωση. 

στβ. Όσον αφορά τα απόβλητα από τις εργασίες 
πρασίνου, να υιοθετήσει ειδικές διαδικασίες επιτόπιας 
αξιοποίησης. 

ζ. Η διαχείριση των υγρών αποβλήτων από τη λειτουρ¬ 
γία του τουριστικού - παραθεριστικού χωριού διενεργεί- 
ται κατά τους ορισμούς της σχετικής νομοθεσίας, επι¬ 
διώκοντας παράλληλα την αξιοποίηση της υφιστάμενης 
εγκατάστασης επεξεργασίας λυμάτων (ΕΕΛ) Κουκουνα¬ 
ριών στην περιοχή του κόλπου της Αγίας Ελένης, μέσω 
του αποχετευτικού δικτύου της Δημοτικής Επιχείρησης 
Ύδρευσης Αποχέτευσης Σκιάθου (ΔΕΥΑΣ). 

2. α. Η παρακολούθηση των επιπτώσεων στο περιβάλ¬ 
λον από την εφαρμογή του ΕΣΧΑΔΑ του Ξενία Σκιάθου 
πραγματοποιείται ως εξής: 

αα. Στο σχεδίασμά της διαχείρισης και λειτουργίας 
του ακινήτου ενσωματώνεται συστηματικός τρόπος 
συλλογής των απαραίτητων στοιχείων από όσους θα 
συμμετάσχουν στην αξιοποίηση του δημόσιου ακινήτου, 
με βάση πρόγραμμα παρακολούθησης των περιβαλλο¬ 
ντικών επιπτώσεων από την εφαρμογή του σχεδίου, 
συναφές με το προτεινόμενο στη ΣΜΠΕ. 

αβ. Η συλλογή και επεξεργασία των στοιχείων για 
την παρακολούθηση των περιβαλλοντικών επιπτώσεων 
διεξάγεται σε ετήσια τουλάχιστον βάση. 

αγ. Ως βασικά μεγέθη παρακολούθησης χρησιμοποι¬ 
ούνται περιβαλλοντικοί δείκτες, αντιπροσωπευτικοί των 
σημαντικών πτυχών της εξέλιξης στην κατάσταση του 
περιβάλλοντος. 

β. Οι σχετικοί περιβαλλοντικοί δείκτες καθορίζονται 
στο οικείο πρόγραμμα παρακολούθησης. Μεταξύ των 
δεικτών αυτών μπορεί να περιλαμβάνονται: 

βα. Δείκτες πληθυσμού: Αναφέρονται στον αριθμό 
των ατόμων που διαμένουν ή εργάζονται στα κτίρια του 
δημοσίου ακινήτου, στο μέσο χρόνο παραμονής αυτών 
και στις εποχιακές διακυμάνσεις. 


ββ. Δείκτες οικολογικών λειτουργιών: Αναφέρονται 
σε χαρακτηριστικά μεγέθη των οικοσυστημάτων του 
ακινήτου και των όμορων εκτάσεων, με έμφαση στην 
περιοχή του δικτύου ΝαΙατα 2000 (ΘΠ 1430003), τα δάση, 
τους χώρους πρασίνου και τα όμορα παράκτια θαλάσ¬ 
σια ύδατα. 

βγ. Δείκτες περιβαλλοντικών επιδόσεων: Αναφέρονται 
στις βελτιώσεις που επιφέρει η εφαρμογή των όρων της 
παρούσας απόφασης και άλλων περιβαλλοντικών πρα¬ 
κτικών στους τομείς της διαχείρισης στερεών αποβλή¬ 
των (ποσότητες απορριμμάτων, ποσοστό ανακύκλωσης 
ανά ρεύμα κ.ά.), της διαχείρισης νερού (μεγέθη άρδευ¬ 
σης, ποσοστό συμμετοχής επαναξιοποιούμενων όμβριων 
υδάτων κ.ά.) σε σύγκριση με τυπικούς μέσους όρους. 

γ. Οι τιμές των δεικτών και των λοιπών μεγεθών της 
παρακολούθησης των περιβαλλοντικών επιπτώσεων 
αποτυπώνονται σε ετήσια έκθεση, στην οποία περι¬ 
λαμβάνονται επίσης η επεξεργασία και η αξιολόγηση 
των σχετικών αποτελεσμάτων, καθώς και προτάσεις 
για τις τυχόν απαιτούμενες διορθωτικές ενέργειες. 
Η έκθεση αυτή κοινοποιείται σε όλους τους φορείς που 
συμμετέχουν στην αξιοποίηση του δημοσίου ακινήτου, 
ενώ παράλληλα δημοσιοποιείται με ανάρτησή της σε 
κατάλληλη ιστοσελίδα, στην οποία δίδεται η δυνατότη¬ 
τα στο ενδιαφερόμενο κοινό να εκφράσει ενυπογράφως 
τις απόψεις του για το περιεχόμενο αυτής. 

Άρθρο 4 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στους Υπουργούς Οικονομικών, Περιβάλλοντος, Ενέρ¬ 
γειας και Κλιματικής Αλλαγής και Πολιτισμού και Αθλη¬ 
τισμού, αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 9 Ιανουάριου 2015 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΟΙΚΟΝΟΜΙΚΩΝ 

ΓΚΙΚΑΣ ΧΑΡΔΟΥΒΕΛΗΣ 


ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΙΩΑΝΝΗΣ ΜΑΝΙΑΤΗΣ 


ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΤΑΣΟΥΛΑΣ 


ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΤΑΓΑΡΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 ί ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-ιτ)3ΐΙ: ννβόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 











































































